Sajtóközlemény

**NAPELEMES RENDSZERT TELEPÍTETTEK HOMROGD KÖZSÉG ÖNKORMÁNYZAT INTÉZMÉNYEIRE**

Homrogd Község Önkormányzata az Új Széchenyi Terv, Környezet és Energia Operatív Program keretében kiírt „Fotovoltaikus rendszerek kialakítása” című pályázati felhívásra benyújtott „Fotovoltaikus rendszerek kialakítása Homrogd Község Önkormányzat intézményein” című projektben 15 440 143 ft támogatást nyert, annak érdekében, hogy az épületek villamos energia fogyasztásának jelentős része 2015 ősztől már megújuló energián alapuljon.

A pályázati támogatás segítségével olyan napelemes rendszer került telepítésre Homrogd Község Önkormányzat intézményein, amely összességében 21 kVA-os teljesítményű. A beruházás annak a fejlesztésnek része, melynek keretén belül három önkormányzati tulajdonú épületen napelemes rendszer került telepítésre -az Esély Közösségi Házra, a Kézműves Házra és az Önkormányzati Konyhára- az energia fogyasztás csökkentését illetve a megújuló energiafelhasználás népszerűsítését célozva.

Az Intézmény épületei jelentős áramfogyasztással bírnak, így a projekt során közvetlen cél volt a vételezett villamos energia nagymértékű kiváltása. A beruházás keretében összesen 84 db áramtermelő napelem panel került elhelyezésére: 24 db Esély Közösségi Házra, 40 db a Kézműves Házra és 20 db az Önkormányzati Konyhára. Ezek a napelem panelek lehetővé teszik az épületek energia fogyasztásának csökkentését, így valós megtakarítást eredményeznek az Önkormányzat számára, továbbá a megújuló energia megtermelése során a környezetterhelés minimalizálódik és csökken az üvegházhatású gázok kibocsátásának mértéke is.

A projekt során Homrogd Község Önkormányzatának példamutató a megújuló energiahordozó felhasználás növelése illetve a fenntarthatóság irányába fejlődő életforma kialakításának elősegítése.